Izziņa par atzinumos sniegtajiem iebildumiem

|  |
| --- |
| **Par Ministru kabineta noteikumu projektu**  **“Grozījumi Ministru kabineta 2016. gada 15. jūlija noteikumos Nr. 472 “Publiskās lietošanas dzelzceļa infrastruktūras jaudas sadales noteikumi””** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par elektronisko saskaņošanu**

|  |  |  |  |
| --- | --- | --- | --- |
| Datums | 11.12.2020., 09.02.2021. | | |
| Saskaņošanas dalībnieki | Finanšu ministrija, Tieslietu ministrija, Latvijas Brīvo arodbiedrību savienība, Konkurences padome | | |
| Saskaņošanas dalībnieki izskatīja šādu ministriju (citu institūciju) iebildumus un priekšlikumus | |  |  |
|  | | Tieslietu ministrija, Satiksmes ministrija. | |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |
|  | |  | |
|  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija**  *2020. gada 10. decembra atzinums Nr. 1-9.1/1346* | | | | |
|  | Skatīt projekta anotācijas I sadaļas 2. aili. | *1.iebildums:*  “Norādām, ka projekta anotācijā nav sniegts izvērsts pamatojums tām projekta normām, kas neizriet no Eiropas Savienības tiesību aktiem, un tas ir pretrunā Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 14. punktam. Attiecīgi lūdzam sniegt izvērstu pamatojumu visām projekta normām, kas neizriet no Eiropas Savienības tiesību aktiem. Ja minēto pamatojumu nav iespējams sniegt, lūdzam svītrot attiecīgās normas.” | **Iebildums ņemts vērā.** | **Papildinātā anotācijas I sadaļas 2. aile ar izvērstu pamatojumu.** |
|  | “3. Aizstāt 4. punktā vārdus “decembra otrajā svētdienā” ar vārdiem “pusnaktī no decembra otrās sestdienas uz svētdienu””. | *2.iebildums:*  “Nav saprotami projekta 3. punktā izteiktie 4. punkta grozījumi. Proti, aizstājot vārdus “decembra otrajā svētdienā” ar vārdiem “pusnaktī no decembra otrās sestdienas uz svētdienu”, tiek veidots regulējums, kas pēc būtības neko nemaina, jo decembra otrā svētdiena sākās attiecīgajā pusnaktī. Ievērojot minēto, lūdzam svītrot projekta 3. punktu. Līdzīgi lūdzam svītrot projekta 15. punktu, kā arī projekta 21. punktā izteikto 41.2. apakšpunktu. Apzināmies, ka minētās normas “pārkopētas” no Komisijas 2017. gada 4. septembra Deleģētā lēmuma (ES) 2017/2075, ar kuru aizstāj VII pielikumu Eiropas Parlamenta un Padomes Direktīvai 2012/34/ES, ar ko izveido vienotu Eiropas dzelzceļa telpu, (turpmāk – Lēmums) normām, tomēr uzsveram, ka šajā gadījumā attiecīgais Lēmuma regulējums jāpārņem pēc būtības, nevis “viens pret vienu””. | **Iebildums nav ņemts vērā, Saskaņā ar Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 99. punktu, iebildums tiek uzskatīts par saskaņotu.**  **Skaidrojam:** Grozījumi nepieciešami, lai novērstu būtisku neprecizitāti noteikumos – situācijā, kad decembra pirmais datums iekrīt svētdienā, ņemot vērā šobrīd spēkā esošo redakciju, vilcienu kustības grafiks ir jāmaina 8. datumā (otrā svētdiena), bet pārējās Eiropas valstis vilcienu kustības grafiku maina 15. decembrī, kas šajā gadījumā ir mēneša trešajā svētdienā. Tādēļ projektā tiek piedāvāts par atskaites punktu ņemt decembra otro sestdienu: “pusnaktī no decembra otrās sestdienas uz svētdienu”. | “3. Aizstāt 4. punktā vārdus “decembra otrajā svētdienā” ar vārdiem “pusnaktī no decembra otrās sestdienas uz svētdienu””. |
|  | “6. Svītrot 7.2. apakšpunktā vārdu “vidēji”;  11. Svītrot 16. punktā vārdu “vidēji””. | *3.iebildums:*  “Saistībā ar projekta 6. un 11. punkta regulējumu lūdzam papildināt projektu ar attiecīgiem grozījumiem noteikumu 29. punktā.” | **Iebildums nav ņemts vērā. Saskaņā ar Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 99. punktu, iebildums tiek uzskatīts par saskaņotu.**  **Skaidrojam:** Ministru kabineta 2016. gada 15. jūlija noteikumu Nr. 472 “Publiskās lietošanas dzelzceļa infrastruktūras jaudas sadales noteikumi”(turpmāk – Noteikumi) Noteikumu 29. punktā noteiktais regulējums (*infrastruktūras pārvaldītāju iesaiste jaudas analīzē, lai mazinātu tīkla pārslogotību*) nekādā veidā nav saistīts ar projekta 6. un 11. punktā noteikto regulējumu – jaudas pieprasījuma veidlapā norādāmo informāciju par konkrētu diennaktī prognozējamo vilcienu skaitu. | “6. Svītrot 7.2. apakšpunktā vārdu “vidēji”;  11. Svītrot 16. punktā vārdu “vidēji””. |
| **4.** | “16. Svītrot 34. punktā vārdus un skaitli “atbilstoši infrastruktūras jaudas sadales plānam un Dzelzceļa likuma 27. panta trešajā daļā noteiktajām prioritātēm””. | *4.iebildums:*  “Vēršam uzmanību, ka projekta 16. punktā ietvertie grozījumi attiecīgo normu padara grūti uztveramu, jo pēc grozījumiem nav skaidrs ne vilciena kustības gada grafika izstrādātājs, ne kritēriji, kā jāizstrādā attiecīgais grafiks. Attiecīgi, lai praksē nerastos problēmas ar minētās normas piemērošanu, lūdzam papildināt projekta 16. punktu.” | **Iebildums ņemts vērā. Skaidrojam:**  Projekta 16. punktā ir veikti grozījumi, lai panāktu atbilstību Eiropas Savienības tiesību normām un tām atbilstošajam jaudas sadales procesam, tas ir, no sākuma tiek izstrādāts vilcienu kustības gada grafiks, bet pēc tam jaudas sadales plāns (nevis otrādi, kā tas Noteikumos ir aprakstīts šobrīd). | **Precizēts projekts.**  16. “Svītrot 34. punktā vārdus “infrastruktūras jaudas sadales plānam un”. |
| **5.** | “26. Papildināt 57. punktu ar otro teikumu šādā redakcijā:  “Ja Valsts dzelzceļa administrācija to uzskata par nepieciešamu, tā var prasīt infrastruktūras pārvaldītājam nodrošināt tai šīs informācijas pieejamību””. | *5.iebildums:*  “Lūdzam projekta 27. punktā norādīt, kādi kritēriji ietverami vārdu savienojuma “ja Valsts dzelzceļa administrācija to uzskata par nepieciešamu” ietvarā, proti, kas raksturo nepieciešamību. Uzsveram, ka pretējā gadījumā var tikt pārkāpts vienlīdzības princips, jo Valsts dzelzceļa administrācija vienādos gadījumos var pieņemt atšķirīgus lēmumus. Papildus norādām, ka šāda izvēles brīvība (nejaukt ar dalībvalsts rīcības brīvību, kas izvērtēta šī atzinuma 9. iebildumā) no valsts iestādes puses, ko raksturo vārds “var”, ietverta daudzviet projektā. Attiecīgi lūdzam precizēt visu projektu, ja lietots vārds “var”, izsakot šīs normas skaidri un nepārprotami, tādējādi novēršot jebkādas šaubas par personas pamattiesību iespējamu aizskārumu.” | **Iebildums daļēji ņemts vērā, panākta vienošanās.**  (*Iebildums attiecas uz projekta 26. punktu*), Projekta 26. punktā izteiktais noteikumu 57. punkts pārņemts Dzelzceļa likumā no Direktīvas 2012/34/ES  56. panta 1. punkta.  Kritēriji, kas raksturo nepieciešamību Valsts dzelzceļa administrācijai kā regulatīvajai iestādei iesaistīties, noteikti Dzelzceļa likuma 31. panta 8. punkta apakšpunktos. Tiesībās nepieciešamības gadījumā pieprasīt informāciju, Valsts dzelzceļa administrācijai noteiktas arī Dzelzceļa likuma 32. panta pirmajā daļā. | **Precizēts projekts un anotācija.**  Veikti precizējumi visā projektā, iespējamos gadījumos svītrojot vārdu “var”.  Precizēta anotācijas I sadaļas 2. aile ar skaidrojumu par minētajiem kritērijiem. |
|  | “1. Izteikt 2.1.apakšpunktu šādā redakcijā:  “2.1. ārpusplāna vilciens (ad hoc) – vilciens, kas izmanto infrastruktūras jaudu, par kuru pieteikums iesniegts pēc datuma, kas tīkla pārskatā noteikts kā pieteikumu novēlotais iesniegšanas termiņš.;  27. Papildināt noteikumus ar 57.1 punktu šādā redakcijā:  “57.1 Ārpusplāna vilcienu pieteikumu var iesniegt laikposmā, kas sākas pēc šo noteikumu 6.1 punktā minēto pieteikumu iesniegšanas termiņa un beidzas attiecīgajā datumā, kas tīkla pārskatā noteikts kā ārpusplāna vilcienu pieteikumu iesniegšanas termiņš””. | *6.iebildums:*  “Norādām, ka projekta 1. un 27. punkts ir savstarpēji dublējoši. Ievērojot minēto, lūdzam svītrot projekta 27. punktu vai novērst dublēšanos.” | **Iebildums nav ņemts vērā. Saskaņā ar Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 99. punktu, iebildums tiek uzskatīts par saskaņotu.Skaidrojam:** Šobrīd Noteikumu sadaļā “Rīcība vilcienu kustības organizēšanai” pirms 58. un 59. punkta, kur noteikta rīcība ar ārpusplāna vilcieniem, nav regulēts būtisks jautājums darbā ar ārpusplāna vilcieniem – nav noteikts  termiņš, kādā iesniedzams ārpusplāna vilcienu pieteikums. Projekta 1. punktā tiek sniegta tikai ārpusplāna vilciena definīcija, bet 27. punktā tiek noteikts termiņš, kādā iesniedzams ārpusplāna vilcienu pieteikums. | “1. Izteikt 2.1.apakšpunktu šādā redakcijā:  “2.1. ārpusplāna vilciens (ad hoc) – vilciens, kas izmanto infrastruktūras jaudu, par kuru pieteikums iesniegts pēc datuma, kas tīkla pārskatā noteikts kā pieteikumu novēlotais iesniegšanas termiņš.;  27. Papildināt noteikumus ar 57.1 punktu šādā redakcijā:  “57.1 Ārpusplāna vilcienu pieteikumu var iesniegt laikposmā, kas sākas pēc šo noteikumu 6.1 punktā minēto pieteikumu iesniegšanas termiņa un beidzas attiecīgajā datumā, kas tīkla pārskatā noteikts kā ārpusplāna vilcienu pieteikumu iesniegšanas termiņš””. |
|  | “61.11 Šo noteikumu 61.10 punktā minēto informāciju vai saiti uz tīmekļvietni, kur šī informācija atrodama, publicē tīkla pārskatā un regulāri atjaunina;  29. Papildināt 69. punktu ar otro un trešo teikumu šādā redakcijā:  “Ja traucējumam ir iespējama ietekme uz pārrobežu satiksmi, infrastruktūras pārvaldītājs sniedz visu attiecīgo informāciju citiem infrastruktūras pārvaldītājiem, kuru tīklu un satiksmi šis traucējums var ietekmēt. Dzelzceļa infrastruktūras pārvaldītājs sadarbojas ar citiem infrastruktūras pārvaldītājiem, lai atjaunotu normālu pārrobežu satiksmi””. | *7.iebildums:*  “Lūdzam projekta 28. punktā izteiktajā noteikumu 61.11punktā norādīt termiņu, kādā pienākums tiek īstenots, tādējādi novēršot, ka pienākums netiktu izpildīts. Minētais attiecas arī uz projekta 29. punktu.” | **Iebildums nav ņemts vērā. Saskaņā ar Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 99. punktu, iebildums tiek uzskatīts par saskaņotu. Skaidrojam:** Komisijas 2017. gada 4. septembra Deleģētais lēmums (ES) 2017/2075, ar kuru aizstāj VII pielikumu Eiropas Parlamenta un Padomes Direktīvai 2012/34/ES, ar ko izveido vienotu Eiropas dzelzceļa telpu (turpmāk – Lēmums 2017/2075/ES) neparedz konkrētu termiņu šiem pienākumiem, šie punkti precīzi pārņemti no Lēmuma 2017/2075/ES, nosakot termiņu, mēs paredzētu stingrākas prasības, kā tas ir noteikts Lēmuma 2017/2075/ES. | “61.11 Šo noteikumu 61.10 punktā minēto informāciju vai saiti uz tīmekļvietni, kur šī informācija atrodama, publicē tīkla pārskatā un regulāri atjaunina;  29. Papildināt 69. punktu ar otro un trešo teikumu šādā redakcijā:  “Ja traucējumam ir iespējama ietekme uz pārrobežu satiksmi, infrastruktūras pārvaldītājs sniedz visu attiecīgo informāciju citiem infrastruktūras pārvaldītājiem, kuru tīklu un satiksmi šis traucējums var ietekmēt. Dzelzceļa infrastruktūras pārvaldītājs sadarbojas ar citiem infrastruktūras pārvaldītājiem, lai atjaunotu normālu pārrobežu satiksmi””. |
|  | “Direktīvas 2016/2370/ES 1. panta divpadsmitā daļa (Direktīvas Nr. 2012/34/ES 53. panta 3. punkta labojumi);  Direktīvas 2016/2370/ES 1. panta trīspadsmitā daļa (Direktīvas Nr. 2012/34/ES 54. panta 1. punkta labojumi)””. | *8.iebildums:*  “Norādām, ka projekta anotācijas V sadaļas 1. tabulā (turpmāk – Tabula) nav korekti atspoguļotas Eiropas Parlamenta un Padomes 2016. gada 14. decembra Direktīvas (ES) 2016/2370, ar ko Eiropas Parlamenta un Padomes Direktīvu 2012/34/ES groza attiecībā uz iekšzemes dzelzceļa pasažieru pārvadājumu tirgus atvēršanu un dzelzceļa infrastruktūras pārvaldību (turpmāk – Direktīva), vienības, kas pārņemtas projekta 26. un 29. punktā. Lai Tieslietu ministrijai būtu iespējams pilnīgi izvērtēt projekta atbilstību Direktīvai, lūdzam attiecīgi precizēt Tabulu.” | **Iebildums nav ņemts vērā. Saskaņā ar Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 99. punktu, iebildums tiek uzskatīts par saskaņotu. Skaidrojam:**  Precīzi pārņemam Direktīvas 2016/237026/ES. punktu:  “Direktīvas 2012/34/ES 53. panta 3. punktam pievieno šādu daļu:  “Ja regulatīvā iestāde to uzskata par nepieciešamu, tā var prasīt infrastruktūras pārvaldītājam šādu informāciju darīt tai pieejamu.”;  29. punkts:  “Direktīvas 2012/34/ES 54. panta 1. punktu aizstāj ar šādu:  “1.   Gadījumā, ja vilcienu kustībā rodas traucējumi, kurus izraisījusi tehniska kļūme vai negadījums, infrastruktūras pārvaldītājs veic visus vajadzīgos pasākumus, lai atjaunotu normālu stāvokli. Tādēļ pārvaldītājs izstrādā ārkārtas rīcības plānu, kurā uzskaita dažādās struktūras, kas jāinformē par nopietniem starpgadījumiem vai nopietniem vilcienu kustības traucējumiem. Ja traucējumam ir iespējama ietekme uz pārrobežu satiksmi, infrastruktūras pārvaldītājs sniedz visu attiecīgo informāciju citiem infrastruktūras pārvaldītājiem, kuru tīklu un satiksmi šis traucējums varētu ietekmēt. Attiecīgie infrastruktūras pārvaldītāji sadarbojas, lai atjaunotu normālu pārrobežu satiksmi.” | “Direktīvas 2016/2370/ES 1. panta divpadsmitā daļa (Direktīvas Nr. 2012/34/ES 53. panta 3. punkta labojumi);  Direktīvas 2016/2370/ES 1. panta trīspadsmitā daļa (Direktīvas Nr. 2012/34/ES 54. panta 1. punkta labojumi)””. |
|  | Skatīt projektu | *9.iebildums:*  “Norādām, ka Lēmuma VII pielikuma 6. punkta otrajā teikumā un 11. un 13. punktā ietverta rīcības brīvība dalībvalstij attiecībā uz konkrēto regulējumu. Ievērojot minēto, lūdzam papildināt Tabulu atbilstoši instrukcijas 56.5. apakšpunktam.” | **Iebildums ņemts vērā.** | **Anotācijas V sadaļas Tabula precizēta.** |
| **Satiksmes ministrijas priekšlikumi** | | | | |
|  | “61.5 Saskaņošanu pirms otrās publicēšanas pabeidz:;  61.6 Vajadzības gadījumā infrastruktūras pārvaldītāji uzaicina pieteikumu iesniedzējus, kuri darbojas attiecīgajās infrastruktūras iecirknī, un galvenos attiecīgos apkalpes vietu operatorus iesaistīties minētajā saskaņošanā. | Nepieciešams precizēt projekta 28. punktā izteiktos 61.5, 61.6 punktus, nosakot, ka šādi publicēšanas nosacījumi ir piemērojami tikai 61.4 punktā minētajā gadījumā “Ja jaudas ierobežojumi ietekmē vairākus tīklus”, tā precīzāk pārņemot Lēmumā 2017/2075/ES noteikto. | **Precizēts projekts** | **Precizēts projekts:**  “61.5 Šo noteikumu 61.4 punktā minēto ierobežojumu saskaņošanu pirms otrās publicēšanas pabeidz:;  61.6 Vajadzības gadījumā šo noteikumu 61.4 punktā minēto ierobežojumu saskaņošanai, infrastruktūras pārvaldītāji uzaicina pieteikumu iesniedzējus, kuri darbojas attiecīgajās infrastruktūras iecirknī, un galvenos attiecīgos apkalpes vietu operatorus iesaistīties minētajā saskaņošanā.” |
|  | “61.14Pirms infrastruktūras pārvaldītājs izvēlas kādu no infrastruktūras jaudas ierobežojumu alternatīvām, tas apspriežas ar ieinteresētajiem pieteikumu iesniedzējiem un ņem vērā dažādu alternatīvu ietekmi uz minētajiem pieteikumu iesniedzējiem un pakalpojumu izmantotājiem.” | Nepieciešams precizēt, norādot konkrētas projekta 28. punktā izteiktā 6112. punktā minētās infrastruktūras jaudas ierobežojumu alternatīvas, lai izvairītos no iespējamām kolīzijām un neskaidrībām to izpildē. | **Precizēts projekts.** | **Precizēts projekts.**  “61.14Pirms infrastruktūras pārvaldītājs izvēlas kādu no šo noteikumu 61.12 punktā minēto infrastruktūras jaudas ierobežojumu alternatīvām, tas apspriežas ar ieinteresētajiem pieteikumu iesniedzējiem un ņem vērā dažādu alternatīvu ietekmi uz minētajiem pieteikumu iesniedzējiem un pakalpojumu izmantotājiem.” |

Atbildīgā amatpersona Santa Balaša

Satiksmes ministrijas Dzelzceļa departamenta juriskonsulte